#### Nr. 4117 din 16.02.2018

#### RAPORT DE SPECIALITATE

**privind aprobarea acordării mandatului special domnului consilier LAZĂR NICOLAE la Adunarea Generală Ordinară a Acționarilor Societății Centrul ”Agro Transilvania” S.A. Cluj din data de 28 februarie 2018**

  Prin Convocatorul Nr.204 din data de 26 ianuarie 2018, președintele Consiliului de administrație al Societății **”Agro – Transilvania” Cluj S.A.,** în numele Consiliului de administrație convoacă Adunarea Generală Ordinară a Acționarilor Societății **”Agro – Transilvania” Cluj S.A.** în data de 28 februarie 2018, ora 10°°, la sediul Societății, în comuna Apahida, Sat Dezmir, Strada Crișeni F.N., cu următoarea ordine de zi:

1. Aprobarea Bugetului de venituri și cheltuieli aferent anului 2018 al Societății Centrul Agro Transilvania Cluj Sa;
2. Diverse.

În temeiul dispozițiilor art. 36, alin. 3, lit. c și art. 37 din Legea administrației publice locale Nr. 215/2001, republicată, cu modificările şi completările ulterioare Consiliul Local al Municipiului Dej exercită în numele Municipiului Dej toate drepturile și obligațiile corespunzătoare participațiilor deținute la societăți comerciale și regii autonome, în condițiile legii iar persoanele împuternicite să reprezinte interesele unității administrativ teritoriale sunt desemnate prin Hotărâre de Consiliu Local.

În contextul celor menţionate și în conformitate cu prevederile legale invocate propunem spre aprobarea Consiliului Local al Municipiului Dej proiectul de hotărâre.

**S E C R E T A R,**

**Cristina Pop**